TSR ขนทัพแบรนด์ “เซฟ” ร่วมงานกาชาดปี 65 ดันยอดขาย Q4 โตแกร่ง
TSR ยกทัพแบรนด์ “เซฟ” เครื่องกรองน้ำ-เครื่องกดน้ำดื่ม ร่วมงานกาชาดปี 65 ระหว่าง 8-18 ธ.ค. มั่นใจช่วยกระตุ้นยอดขายไตรมาส 4/65 โตแกร่ง
TSR ยกทัพแบรนด์ “เซฟ” เครื่องกรองน้ำ-เครื่องกดน้ำดื่ม ร่วมงานกาชาดปี 65 ระหว่าง 8-18 ธ.ค. มั่นใจช่วยกระตุ้นยอดขายไตรมาส 4/65 โตแกร่ง
2 ธ.ค. 2565

นายวรานนท์ คงปฏิมากร ประธานผู้อำนวยการใหญ่ บริษัท เธียรสุรัตน์ จำกัด (มหาชน) หรือ TSR เปิดเผยว่า บริษัทฯ เตรียมจัดทัพเครื่องกรองน้ำ ทั้งเครื่องกรองน้ำใช้ และเครื่องกรองน้ำดื่มหลากหลายรุ่น เข้าร่วมงานกาชาด ประจำปี 2565 ระหว่างวันที่ 8-18 ธันวาคม 2565 ณ สวนลุมพินี เพื่อเจาะกลุ่มลูกค้ากรุงเทพฯ ที่มีรูปแบบไลฟ์สไตล์ที่หลากหลาย ด้วยเทคโนโลยีที่ทันสมัย และขนาดที่เหมาะกับพื้นที่คอนโดฯ และบ้านพักอาศัย
ทั้งนี้ในงานกาชาดประจำปี 2565 บริษัทฯ เตรียมนำนวัตกรรมสินค้าด้านเครื่องกรองน้ำ อาทิ RO Beyond, UV Beyond, Roma plus, UV Alkaline, หรือเครื่องกรองน้ำชนิดพกพาแบบเหยือก Ecomize, ตู้กดน้ำ Duo 1 ที่มีระบบการกรองในตัว เทคโนโลยีจากเกาหลีใต้ และผลิตภัณฑ์นวัตกรรมเครื่องกรองน้ำใช้ในบ้าน Watermate AO2 Auto ช่วยยกระดับมาตรฐานน้ำใช้ในบ้าน
นอกจากนี้ยังเตรียมเปิดตัวตู้กดน้ำดื่มอัลคาไลน์ ซึ่งเป็นผลิตภัณฑ์ในกลุ่มเครื่องดื่มเพื่อสุขภาพและภายในงานจะมีการสาธิตเครื่องกรองน้ำที่มีประสิทธิภาพ อีกทั้งการให้ข้อมูลด้านการบริโภคน้ำเพื่อสุขภาพ ที่เป็นประโยชน์ต่อผู้บริโภค ตลอดจนโปรโมชั่นจากสินค้าหลากหลายชนิดมาลดราคา รวมถึงกิจกรรมต่างๆ ภายในบูธอีกมากมาย คาดว่าจะช่วยสร้างการรับรู้ และกระตุ้นยอดขายปลายปี 2565
โดยสามารถพบกันได้ที่ บูธเซฟหมายเลข A3 Zone A ฝั่งประตูทางเข้า 1 ถนนวิทยุ ณ สวนลุมพินี กรุงเทพฯ ระหว่างวันที่  8- 18 ธันวาคม 2565
“มั่นใจว่าการออกบูธร่วมงานกาชาดประจำปี 2565 จะเป็นอีกแรงหนุนสำคัญที่จะช่วยสร้างการรับรู้ของผู้บริโภค รวมถึงจะช่วยกระตุ้นยอดขายในช่วงโค้งสุดท้ายของปี 2565 และผลักดันยอดขายของกลุ่ม TSR เติบโตอย่างแข็งแกร่ง ตามแผนงานที่วางไว้ และเป็นโอกาสในการเปิดตัวสินค้าใหม่ อย่าง ตู้กดน้ำดื่ม อัลคาไลน์ ที่คาดว่าจะได้รับการตอบรับที่ดีจากผู้บริโภค” นายวรานนท์ กล่าว 